**Ministerstvo investícií, regionálneho rozvoja a informatizácie SR**

**Záznam z online zasadnutia pracovnej skupiny**

**„Partnerstvo pre politiku súdržnosti 2020+“**

**z 2. mája 2022**

**Workshop: Program Slovensko**

 **Priorita: Technická pomoc**

**Workshop viedli:**

facilitátor: M. Mojžiš, Úrad splnomocnenca vlády SR pre rozvoj občianskej spoločnosti

MIRRI SR: I. Turčanová, J. Ridzoň, M. Drotár, Program Slovensko

**Prezentácie:**

MIRRI SR: M. Drotár

**Priebeh:**

V úvode boli členovia pracovnej skupiny informovaní o aktuálnom stave prípravy Programu Slovensko, prioritne o zmenách, ktoré boli vykonané vzhľadom na pripomienky EK z 4/3/2022 a o počte doručených pripomienok v rámci MPK k Programu Slovensko, ako aj v rámci doterajších partnerských diskusií k jednotlivým cieľom politiky súdržnosti. Účastníci boli taktiež oboznámení s možnosťou klásť otázky nielen ústne počas diskusie, ale aj písomne v rámci chatu a zároveň boli informovaní o možnosti predložiť svoje podnety a pripomienky elektronicky na adresu: partnertsvo2020+@mirri.gov.sk. Zároveň boli účastníci pracovnej skupiny ubezpečení, že MIRRI SR bude prihliadať na pripomienky v rámci partnerského dialógu rovnako (bude im daná rovnaká váha), ako by išlo o pripomienky predložené v rámci MPK. Následne boli predstavené - formou prezentácií - zmeny Programu Slovensko v priorite Technická pomoc (viď prezentáciu).

**Diskusia:**

**Laffersová, BBSK**

Čo znamená časovo príprava nového IMS (informačného monitorovacieho systému)? Nespôsobí to časové zdržania? Neoneskoria sa prvé výzvy/projekty, alebo nejaké prechodné obdobie, počas ktorého sa bude implementovať s podporou ITMS2014+?

MIRRI SR: Vývoj nebude mať vplyv na začiatok implementácie, keďže na začiatku programového obdobia sa bude využívať existujúci ITMS2014+.

**Stanislav Sendek, PSK**

1. Bolo by možné, aby informačný monitorovací systém koncepčne nadväzoval na ITMS2014+, pri ktorom sa zaviedlo množstvo vylepšení (napr. na základe podnetov MAS). Systém by mal byť kompatibilný so systémom pre Plán obnovy a odolnosti a čo najviac nadväzovať na ITMS2014+.

Počíta sa aj s API end point, ako je tomu aj teraz v ITMS2014+?

2. V PD sa píše, že pre MRK bude vytvorený výbor pre inklúziu MRK, členmi výboru budú aj samosprávy. Budú umiestnení pri Regionálnych centrách MIRRI SR. Budú financovaní aj experti týchto výborov z regiónov (z území udržateľného mestského rozvoja a VÚC)?

MIRRI SR:

1. Ide o komplexnú a rozsiahlu tému, ku ktorej by bolo vhodné uskutočniť samostatný workshop. Podnety máme zaznamenané. Tému by bolo vhodné prediskutovať za účasti kolegov, ktorí zabezpečujú vývoj a prevádzku ITMS2014+/IMS. Prosíme aj o zaslanie otázok k IMS vopred, aby sme sa vedeli lepšie pripraviť na prípadné stretnutie k tejto téme v blízkej budúcnosti.

2. Alokácia technickej pomoci je nižšia, ako v programovom období 2014 – 2020. Napriek tomu je alokácia na TP voči iným členským štátom EÚ relatívne vysoká. Časť investícií v sume 50 mil. €, ktoré by sa štandardne mohli využiť na technickú pomoc sme radšej presunuli na aktivity, súvisiace s vojnou na Ukrajine (najmä zníženie dovozu fosílnych palív).

V zásade platí, že nebudeme platiť účasť v komisiách (napr. MV) zamestnancom, ktorým účasť na zasadnutí týchto výborov, pracovných skupín, komisií atď. vyplýva z povahy ich práce.

Významné prostriedky budú smerované na administratívne kapacity ÚSVRK v regiónoch.

Na VÚC bol zvýšený komunikovaný balík prostriedkov pre technické sekretariáty Rád partnerstva a preto MIRRI predpokladá, že uvedené finančné požiadavky budú zabezpečené z tohto balíka.

**M. Machajdíková, Socia**

Existuje nejaká analýza o tom, prečo sa ide pripravovať nový IMS systém. Môže sa zverejniť?

Brali sa do úvahy aj pozitíva súčasného systému? Vyhodnocoval sa nový systém aj z pohľadu prostredia prijímateľov? Ako bude riešená karta účastníka?

Doplňujúca otázka M. Mojžiša, ÚSV ROS: budú sa zbierať aj podnety z prostredia prijímateľov? Vedia spraviť zber poznatkov z prostredia prijímateľov

MIRRI SR: Odsúhlasila sa príprava nového IMS vzhľadom na hodnotu za peniaze (ako aj kombinácia ceny a času). Dodatočne budeme informovať, či môžeme sprístupniť takúto analýzu. Súčasná podoba ITMS2014+ nie je flexibilne prispôsobiteľná pre nové PO. Nový IMS by mal byť postavený na open source produktoch a technológiách a mal by sa flexibilne dať rozširovať.

V IMS by mal byť pridaný aj moduly pre synergie.

Sľúbili sme, že partnersky prejdeme aj systém riadenia (na ktorý nadväzuje IMS).

Karta účastníka sa bude pripravovať v spolupráci s MPSVR SR. V súčasnosti sa analyzuje, ako zjednodušiť kartu účastník a ako získavať dáta jednoduchšie (v rámci iných informačných systémov). Téma je v súčasnosti ešte otvorená.

MIRRI SR vyzýva na predkladanie návrhov a podnetov k IMS.

**D. Litterová, MPSVR SR**

Je už určený zoznam potencionálnych prijímateľov technickej pomoci?

MIRRI SR: Zoznam prijímateľov by sa nemal nachádzať v PSK podľa legislatívy EÚ (a pripomienok EK). Takže uvedenie/neuvedenie prijímateľov momentálne analyzujeme.

Podporované budú 3 základné kategórie subjektov:

* horizontálna úroveň (napr. CKO, „neimplementačná“ časť RO, ÚVO, ONÚ OLAF...)
* implementačná úroveň (SO, „implementačná“ časť RO)
* regionálna úroveň (kde sú zahrnuté kapacity MRK, regionálne centrá, technické sekretariáty Rád partnerstva a administratívne kapacity území udržateľného mestského rozvoja)

**Mária Machajdíková, Socia**

Je niekde popísané, ako budú nominovaní ľudia do MV, keďže je len 1 MV a ako sa uvažuje o nižších štruktúrach - aby sa do „rozhodovania“ dostali ľudia, ktorí odborne témam rozumejú.

MIRRI SR: Z pohľadu MNO sú v Systéme riadenia spolupráce a partnerstva so zástupcami občianskej spoločnosti pri príprave, implementácii a monitoringu fondov EÚ v programovom období 2021 – 2027 definované základné princípy, ako budú členovia MV za MNO nominovaní.

Štatút a RP MV sa pripravuje, bude poskytnutý partnerom na pripomienkovanie (predpokladáme termín 6/2022). K MV budú zriadené komisie pri MV s účasťou partnerov, ktorí sa orientujú v konkrétnych špecifických oblastiach. Zriadenie bude vychádzať z princípu partnerstva.

**M. Čemanová, MH SR**

Chat: Otázka znie, aké je dofinancovanie aktivít z TP realizovaných pre VRR?

MIRRI SR: Problematiku financovania aktivít vo viac rozvinutom regióne v súčasnosti riešime, rokujeme s MF SR o mechanizme. Zvažujeme napr. formu pro rata. Problematika nie je definitívne uzavretá.

**Rekapitulácia**

Ďakujeme za záujem a aktívnu účasť na stretnutí. Zhrnutie:

1. Uskutočnil sa posledný workshop, ukončil sa termín na predkladanie pripomienok v MPK a partnerský dialóg. Očakávame pripomienky najneskôr zajtra (3.5.2022) ráno.
2. Rozdelenie TP – rozdelenie na 3 úrovne podieľajúce sa na riadení a implementácii P SK (horizontálna, implementačná a regionálna úroveň)
3. IMS – zistíme, či je analýza zverejniteľná. Máme zaevidovaných viacero podnetov k IMS od partnerov (včítane karty účastníka), o zbere podnetov od partnerov budeme informovať na workshope k IMS.

*(analýza je zverejnená tu:* [Projekt: Implementácia Informačného monitorovacieho systému (gov.sk)](https://metais.vicepremier.gov.sk/detail/Projekt/2c008f00-a611-44a6-a95f-3b13daff4827/cimaster?tab=projectDocumentsForm))

1. MV – nie je presný dizajn, ale plánujeme 5 – 10 komisií pri MV (podľa tematického zamerania).

**D. Litterová, MPSVR SR**

Gestor HP ako horizontálny subjekt nebol vôbec spomenutý. Sme subjektom, ktorý bude počas celej implementácie riešiť základne podmienky, prečo sme neboli zaradení? Radi by sme sa informovali, v ktorej kategórii teda sme.

MIRRI SR: Subjekty verejnej správy sú medzi prijímateľmi zahrnutí, ale konkrétne subjekty bude spresňovať až výzva, podpora bude závisieť až od konkrétnej výzvy.

MIRRI bude mať zmluvy so sprostredkovateľskými orgánmi. Na každé ministerstvo sa plánuje schválenie iba jedného projektu najmä kvôli zjednodušeniu (komunikácia k využívaniu TP musí byť riešená komplexne za rezort z dôvodu hospodárnejšieho čerpania rozpočtu a súvisiacej komunikácie na MIRRI SR a MF SR).

D. Litterová, chat: Ďakujem za vysvetlenie. Beriem to teda, že gestor jediných horizontálnych princípov pre toto obdobie bude súčasťou verejnej správy.

**Záver**

Tešíme sa na ďalšiu spoluprácu. MIRRI SR plánuje aj naďalej konzultovať s partnermi nastavenie Programu Slovensko v prospech obyvateľov Slovenska.